Gymnázium Viliama Paulinyho-Tótha

Gymnázium Viliama Paulinyho-Tótha je gymnázium v Martine so študijnými odbormi 7902 J 00 gymnázium a 7902 J 74 gymnázium - bilingválne štúdium s vyučovacím jazykom slovenským a anglickým. O škole Gymnázium Viliama Paulinyho-Tótha je jedno z troch najstarších gymnázií na Slovensku. Od svojho vzniku v roku 1867 zastávalo významné miesto medzi strednými školami na Slovensku. História školy Martinské gymnázium, jedno z troch prvých slovenských gymnázií, bolo založené 11. augusta 1867 vďaka snahám a úsiliu slovenských národovcov a martinskej evanjelickej cirkvi. Funkciu správcu patronátu až do zatvorenia školy v januári 1875 vykonával Viliam Pauliny-Tóth. Za necelých 8 rokov existencie školu navštevovalo 671 žiakov nielen z Turca. Gymnázium bolo znovu otvorené až o takmer 44 rokov neskôr, 5. októbra 1919. Tvorili ho štyri triedy a jeho oficiálny názov znel Československé štátne reformné reálne gymnázium Viliama Paulinyho-Tótha v Turčianskom sv. Martine. Veľkú zásluhu na tom mal univerzitný profesor Jaroslav Vlček – (Paulinyho zať). Škola sa postupne rozrastala, a tak sa z budovy na Mudroňovej ulici 6. októbra 1940 presťahovala do priestorov na Malej hore. Popri dennom štúdiu bola na škole v 60. rokoch 20. storočia zriadená aj stredná škola pre pracujúcich a maturitné kurzy pre dôstojníkov. Od školského roku 1968/69 sa pri gymnáziu otvára jednoročné nadstavbové štúdium – programovanie a počítačové systémy a dvojročné nadstavbové štúdium knihovníctva, ktoré sa končí školským rokom 1982/83. Od školského roku 1977/78 sa na gymnáziu učili skupiny voliteľných predmetov odborného zamerania. Od roku 1990 prechádzajú študenti k systému výberu voliteľných predmetov. V septembri 1991 vzniklo Bilingválne anglicko-slovenské gymnázium, ktoré sa po dvoch rokoch osamostatnilo. Školský rok 1995/96 sa niesol v znamení začiatku experimentálneho overovania 6-ročného gymnaziálneho štúdia. Aj keď gymnázium prechádzalo mnohými premenami, počas celej existencie zohrávalo významnú úlohu v histórii Slovenska a je úzko späté so životom v regióne. Absolvovalo ho viac ako 12 000 študentov. 30. mája 2012 boli 6-ročné študijné odbory zrušené ministerstvom školstva. Od septembra 2017 k študijnému odboru 7902 J 00 gymnázium pribudol odbor 7902 J 74 gymnázium - bilingválne štúdium s vyučovacím jazykom slovenským a anglickým. Štúdium Študijné odbory 4-ročné štúdium 7902 J 00 gymnázium (po ukončení 9. ročníka ZŠ) 5-ročné bilingválne štúdium v anglickom a slovenskom jazyku - 7902 J 74 gymnázium - bilingválne štúdium (po ukončení 8. alebo 9. ročníka ZŠ) Škola neotvára triedy so zameraním, ale študenti si môžu voliť vlastné zameranie cestou voliteľných predmetov v 3. a 4. ročníku štúdia/ študenti bilingválneho štúdia v 4. a 5. ročníku štúdia. Voliteľné predmety V 3. a 4. ročníku štúdia si študenti vyberajú z týchto voliteľných predmetov podľa vlastného záujmu: seminár zo slovenského jazyka seminár zo slovenského jazyka a literatúry spoločenskovedný seminár seminár z dejepisu seminár z biológie seminár z chémie seminár z matematiky seminár z fyziky seminár z geografie seminár z estetiky ekonomika psychológia konverzácia v anglickom, nemeckom, ruskom alebo španielskom jazyku cvičenia z matematiky, fyziky alebo chémie informatika a výpočtová technika informatika v prírodných vedách a matematike Z cudzích jazykov si študenti vyberajú dva: anglický, nemecký, ruský, španielsky a taliansky jazyk. Činnosti Gymnázium organizuje okresné a krajské kolá športových súťaží a predmetových olympiád. Bohatá je študentská záujmová činnosť v rôznych športových, jazykových a predmetových krúžkoch - Súkromné centrum voľného času sídli v priestoroch školy. K tradičným podujatiam, ktoré sa v škole organizujú, patria napr.: súťaž triednych kolektívov Sme super súťaž o najlepšieho študenta - Naj študent martinského gymnázia súťaž Športovec roka Deň otvorených dverí študentský ples študentské odborné konferencie pasovací večierok Študentská aj Valentínska kvapka krvi medzitriedne a medziškolské športové turnaje matematická súťaž Gymboj pre žiakov ZŠ regiónu Turiec informatické podujatie Python Days stavanie mája slávnostná akadémia pri príležitosti rozlúčky s maturantmi súťaž v literárnej tvorbe Paulinyho Turiec vianočné trhy a Vianočný strom želaní lyžiarske a snoubordové a plavecké výcvikové kurzy návštevy divadelných predstavení a múzeí predmetové exkurzie doma aj v zahraničí V rámci výmenných programov sa zúčastňujú pobytov v Anglicku, Španielsku, Česku, Nemecku, Poľsku a Rumunsku. Škola je zapojená do programov Medzinárodná cena vojvodu z Edinburghu, IT Akadémia a Erasmus+. Hvezdáreň V roku 1998 bola pri gymnáziu otvorená Astronomická pozorovateľňa, ktorá od roku 2002 nesie meno Milana Rastislava Štefánika. Je prístupná nielen žiakom, ale aj verejnosti. V roku 2006 bolo v týchto priestoroch otvorené Centrum popularizácie fyziky, ktoré navštevujú hlavne žiaci základných a stredných škôl. Správcom areálu je PaedDr. Ivan Šabo, ktorý v spolupráci s členmi Klubu astronómov zabezpečuje jeho pravidelnú činnosť. Priemerná návštevnosť je okolo 2 000 návštevníkov za rok. Tradíciou sa stávajú aj Dni otvorených dverí a astronomické letné tábory. Vedenie školy Riaditeľ školy: Mgr. Darina Súderová (od 2014) Ing. Marián Štefko (do 2014) Zástupca riaditeľky: Mgr. Sven Orieščik (od 2016) Zástupkyňa riaditeľky: Mgr. Lenka Koťková (od 2014) Externé odkazy Oficiálna stránka gymnázia Školský časopis ŠUCH[nefunkčný odkaz] Astronomická pozorovateľňa